Пӧртылга

Пӧртылга (рушла Пертылга) — Российыште Марий Элын Морко кундемыштыже верланыше Шеҥше ял шотан илемыш пурышо ял. Калыкчот: 99 еҥ (2004 ий), 66 еҥ (2010 ий). Верланыме вер Шеҥше ял деч 9 километр кечывалвел-касвел могырно верланен. Эртымгорно Тиде ял эн сылне вер-шӧр. Пӱртӱс йырым-йыр шӱм-чоным куандара. Ялыште 1940-1989 ийлаше школ, кевыт ,почта верланеныт,а кызытсе ийлан тиде чыла шаланен. Школыш йоча-влак 3 меҥге тораш коштыт, а кевыт 1 меҥге тораште. Ожно тиде ялыште45-50 наре сурт лийын,калыкат пеш веселан иленыт. Колхоз тӱзланен шоген. Йоча-влак пасушко пареҥгым погаш коштыныт. Кастен погынен гармонь ден сылне семым йоҥгалтарен каналтен шинченыт,тӱрлӧ оҥай модыш дене модыныт. А кызытсе пагытлан тиде чыла йомын. Калык шагалеман, пуста сурт-влак шукемыныт. 50 наре сурт гыч 9 веле кодын,колхоз сӱмырлен шуын,рвезе калык чылан олашке илаш куснаш тыршат. Лӱмлӧ еҥ-влак Илларионова Галина Александровна — Марий АССР-ын сулло артистше. (шочын:1925 ий.) Морозов Леонид Константинович — Александр Невский орден ден Йошкар Шӱдыр орден-влакын кавалерже, 1941–1945 ийласе Кугу Ачамланде сарын участникше. Павловский Петр Тимофеевич — I степенян Ачамланде сар орден, II степенян Ачамланде сар орден да Йошкар Шӱдыр орден-влакын кавалерже, 1941–1945 ийласе Кугу Ачамланде сарын участникше. Скворцов Филипп Михайлович (шочын:1904 ий.) — II степенян Ачамланде сар орденын кавалерже, 1941–1945 ийласе Кугу Ачамланде сарын участникше. Терентьев Николай Терентьевич (шочын: 1921 ий.) — 1941–1945 ийласе Кугу Ачамланде сарын участникше. Кылвер-влак Деревня Пертылга (Пӧртылга). Литератур История сел и деревень Республики Марий Эл. Моркинский район: Сборник документальных очерков. — Йошкар-Ола: Комитет Республики Марий Эл по делам архивов, Государственный архив Республики Марий Эл, Администрация муниципального образования «Моркинский район», 2004. — 320 с. ил. С. 205. Важ-влак